ཀྱེ༔ ས་བརྒྱད་སེམས་དཔའ་ཡུལ་ལྷའི་ཚུལ་བཟུང་བ༔ ཐང་ལྷ་ཡར་བཞུད་རྡོ་རྗེ་འབར་བ་རྩལ༔ ཐོགས་མེད་འདིར་གཤེགས་ཐུགས་མཐུན་མཆོད་
ཚོགས་འབུལ༔སྔོན་ཚེ་རིག་འཛིན་པདྨ་ཀ་ར་དང༔ བར་དུ་རིག་འཛིན་རྒོད་ཀྱི་ལྡེམ་འཕྲུ་ཅན༔ ད་ལྟ་བདག་ཉིད་ཨོ་རྒྱན་སྟོབས་ལྡན་རྩལ༔ ཚེ་རབས་དུ་མར་འབྲེལ་བའི་ཡུལ་ལྷ་ཁྱེད༔ དམ་ཚིག་རྡོ་རྗེའི་ཕྲེང་བ་མ་ཉམས་པར༔ སྙིགས་དུས་བསྟན་འགྲོའི་རྒུད་པ་ཉེར་འཕྲོ་ཚེ༔ ཁྱེད་ཀྱི་ཐུགས་དམ་ཐ་ཚིག་མ་གཡེལ་བར༔ ཟབ་གཏེར་ནམ་མཁའ་མཛོད་ཀྱི་སྒོ་འཕར་ཕྱེས༔ འོད་གསལ་
རང་བྱུང་རིག་པའི་རང་ཞལ་སྟོན༔ སྨོན་ལོག་བདུད་སྲིན་དམ་སྲི་ཚར་གཅོད་ཅིང༔ རྒྱལ་བསྟན་དར་ཞིང་རྒྱས་པའི་གྲོགས་མཛོད་ཅིག༔ ཅི་བཅོལ་ཕྲིན་ལས་
སྒྲུབས་ཤིག་ས་མ་ཡ༔ཞེས་པའང་གངས་ལྗོངས་ཡུལ་ལྷ་ཆེན་པོ་གཉན་ཆེན་ཐང་ལྷའི་སྐུ་མདུན་དུ་ནམ་སྤྲུལ་འཇིགས་མེད་པ་དང་ཏཱ་རེ་ཟུང་གིས་བྲིས་པ་དགེ།